Скупштина општине Чајетина на седници одржаној 04. јуна 2020. године, на основу члана 39. став 1. Закона о равноправности полова („Службени гласник РС”, број 104/09) и члана 40. Статута општине Чајетина („Службени лист општине Чајетина , бр 2/2019 ”), донела је

**ОДЛУКУ**

**О УСВАЈАЊУ ЕВРОПСКЕ ПОВЕЉЕ О РОДНОЈ РАВНОПРАВНОСТИ НА ЛОКАЛНОМ НИВОУ**

**Члан 1.**

Овом одлуком усваја се Европска повеља о родној равноправности на локалном нивоу (у даљем тексту: Европска повеља), као програмски основ за планирање и остваривање циљева у области родне равноправности у Општини Чајетина .

**Члан 2.**

Европска повеља је оквир за израду Локалног акционог плана за родну равноправност Општине Чајетина за период од 2020. до 2030 . године (у даљем тексту: Локални акциони план).

**Члан 3.**

Локални акциони план из члана 2. ове одлуке биће усклађен са стратешким правцима дефинисаним Националном стратегијом за родну равноправност за период од 2016. до 2020. године („Службени гласник РС”, број 4/16).

**Члан 4.**

Средства за израду и имплементацију Локалног акционог плана за родну равноправност из члана 3. ове одлуке планираће се у буџету Општине Чајетина.

**Члан 5.**

За доношење оперативних аката неопходних за израду Локалног акционог плана из члана 3. ове одлуке до његовог усвајања од стране Скупштине општине Чајетина надлежно је Општинско веће .

**Члан 6.**

Овлашћује се председник општине Чајетина Милан Стаматовић да потпише Европску повељу.

**Члан 7.**

Општина Чајетина обавестиће Опсерваторију Савета европских општина и региона (Council of European Municipalities and Regions) и Сталну конференцију градова и општина – националну координаторку за родну равноправност за праћење примене Европске повеље о родној равноправности на локалном нивоу, о усвајању Европске повеље.

**Члан 8.**

Ова одлука ступа на снагу осмог дана од дана објављивања у „Службеном листу Општине Чајетина ”.

**СКУПШТИНА ОПШТИНЕ ЧАЈЕТИНА**

**Број: 02-26/2020-01 од 04. јуна 2020. године**

**ПРЕДСЕДНИК**

**Скупштине општине,**

*Милоје Рајовић*